b"\n_START_ARTICLE_\nToamasina provints\n_START_PARAGRAPH_\nToamasina provints [tuamas'iina] (ametlikult Toamasina autonoomne provints) oli Madagaskari 1. j\xc3\xa4rgu haldus\xc3\xbcksus, \xc3\xbcks kuuest provintsist._NEWLINE_See paiknes Madagaskari idaranniku p\xc3\xb5hja- ja keskosas. Toamasina provints piirnes k\xc3\xb5igi teiste provintsidega peale Toliara provintsi. P\xc3\xb5hjas piirnes see Antsiranana provintsi, loodes Mahajanga provintsi, edelas Antananarivo provintsi ja l\xc3\xb5unas Fianarantsoa provintsiga._NEWLINE_Oktoobris 2009 provintsid kaotati, 1. j\xc3\xa4rgu haldus\xc3\xbcksusteks said 2004. aastal provintside jagamisel tekkinud piirkonnad._NEWLINE_Provintsi pindala on 71 911 km\xc2\xb2 ja elanike arv 2 593 063 (rahvaloendus juulis 2001). Rahvastikutihedus on 36,05 in/km\xc2\xb2._NEWLINE_Provintsi keskus on Toamasina, Madagaskari t\xc3\xa4htsaim sadamalinn."